નવી દિલ્હીઃ રિયો ઓલિમ્પિકની સિલ્વર મેડલ વિજેતા શટલર પી. વી. સિંધુ અને બ્રોન્ઝ મેડલ વિજેતા પહેલવાન સાક્ષી મલિક સહિત ચાર ખેલાડીઓને આજે રાષ્ટ્રપતિ પ્રણવ મુખરજી દેશના સર્વોચ્ચ ખેલ સન્માન રાજીવ ગાંધી ખેલ રત્ન પુરસ્કારથી સન્માનિત કરશે. આ બંને ઉપરાંત ઓલિમ્પિકની ફાઇનલમાં પહોંચનારી પહેલી જિમનાસ્ટ દીપા કર્માકર અને શૂટર જીતુ રાયને પણ આ પુરસ્કાર આપવામાં આવશે. એવું પહેલી વાર બનશે કે જ્યારે ચાર ખેલાડીને એકસાથે ખેલ રત્ન પુરસ્કાર અપાશે. આ પહેલાં વર્ષ ૨૦૧૦માં ત્રણ ખેલાડીઓને એકસાથે આ પુરસ્કાર આપવામાં આવ્યો હતો.